[บรรยากาศ / บริการ]
บรรยากาศร้านนี้แน่นอนจะเป็นแบบ Fine Dining พนักงานต้อนรับและใส่ใจในการบริการดีครับ อาหารได้ไม่ช้าไม่เร็ว ถ้าใครจะมาทานมื้อเย็นควรจองไว้ก่อนล่วงหน้าเลย ร้านนี้จะต่างกับร้าน Limoncello (ร้านโปรดของผมอีกร้าน) ที่วางตัวเองเป็น Pizzeria และมีเมนูพิซซ่าให้เลือกหลากหลายมากกว่า แต่ก็ไม่ได้แปลว่าพิซซ่าที่นี่จะสู้ไม่ได้นะครับ แค่แพงมากกก T_T ส่วนใหญ่มาที่นี่ก็จะเน้นสั่ง Antipasti อย่างอื่นนอกจากพิซซ่า แล้วก็สั่ง Main Course เลย

[ราคา / ความคุ้มค่า]
3 คน คนละ 1,240 ครับ ค่อนข้างแพงตามสไตล์ร้านอีตาเลียนคุณภาพครับ นานๆ กินทีก็อร่อยดี คุ้มค่ากับรสชาติ บริการ และสถานที่ แต่ถ้าทานบ่อยกระเป๋าจะฉีกเอาได้ครับ หึหึ

[ที่ตั้งร้าน]
ร้านจะอยู่ริมถนนในซอยศาลาแดง 1 ถ้าเข้ามาจากฝั่งสีลม ร้านอยู่ซ้ายมือ หลังตึกอับดุลราฮิม (ตึกกบข.) ที่จอดรถจะต้องพึ่ง Valet ของทางร้านเอานะครับ ส่วนตัวชอบนั่ง BTS มาลงศาลาแดงมากกว่า แล้วเดินเข้าซอย 10 นาทีก็ถึงแล้วครับ

[เมนูที่สั่ง]
- Mozzarella Caprese [650++] อร่อยได้มาตรฐานเลย กับชีส Mozzarella นำเข้า ที่ทำจากนม Buffalo ... ก็เพิ่งมารู้ว่าทำมาจากอะไรตอนเขียนรีวิวครับ แต่ยืนยันว่าอร่อย ทานไปไม่รู้สึกว่ารสชาติแปลกเลย ทานกับมะเขือเทศเชอร์รี่แบบสดๆ แล้วก็ใบออริกาโนที่นำเข้าอีกเช่นเดียวกัน

- Pizza Zanotti (Prosciutto Crudo Di Parma) [790++] แพงที่สุดของวันนี้ ไม่น่าเชื่อ แต่พอเป็นพิซซ่าหน้าพาร์ม่าแฮม และใช้ชีสผสมกันหลายชนิดที่รสชาติสุดท้ายอ่อน มีความหวาน เหมือนใส่ Mascarpone ไม่ข้นและเค็มเหมือนร้านพิซซ่าทั่วไป มันก็เลยยอมให้โดยปริยาย พาร์ม่านุ่มและอร่อยมากกก ชอบๆ

- Risotto Sausage (Risotto Alla Casalese Con Salsiccia Suina) [650++] ข้าวอร่อย (ใช้ข้าว Aborio นำเข้าจากอิตาลี) เคี่ยวกับน้ำซุปจนนุ่มรสชาติกลมกล่อม เวลาทานไส้กรอกที่ร้านนำเข้ามาจากอิตาลี จะได้รสชาติแหลมเปรี้ยวขึ้นมานิดนึง ทำให้จานนี้ไม่เลี่ยนเกินไป ทานกับ Wild Mushroom ซึ่งส่วนตัวเป็นคนชอบทานเห็ดอยู่แล้ว เลยชอบจานนี้ เพราะเครื่องปรุงทุกอย่างโดนใจหมดเลย

- Grilled Sea Bass (Pescato Del Giorno Con Olio Alle Erbe Di Macchia) [620++] จะเป็นปลาประจำวันของร้าน วันนี้เป็นปลากะพง นำมาย่างกับสมุนไพรหลายอย่างไม่ว่าจะเป็น Rosemary Thyme Sage และกระเทียม จนหอม และปรุงรสชาติด้วย Extra Virgin Olive Oil อร่อยมากครับ เนื้อปลาสดและนุ่ม แนะนำให้บีบเลมอนด้วย เนื้อปลาจะยิ่งอร่อย

- Tiramisu (IL Tiram Di Gianmaria) [450++] เป็นของหวานคลาสสิกที่ไปที่ไหนเป็นต้องลอง ซึ่งร้านนี้ก็ทำอร่อย ใช้กาแฟอิตาเลียนกับชีส Mascarpone โรยด้วยผงกาแฟเข้มข้น และดีไซน์ออกมาได้เป็นแบบฉบับของร้าน คือเสิร์ฟบนจานกระดานสีดำอันใหญ่ เขียนชื่อเมนู แล้วก็มีรูปสิงโตปักอยู่ด้วย